**คณะสัตวแพทยศาสตร์ มข.จัดโครงการค่ายเส้นทางสู่สัตวแพทย์ (Vet Camp) ครั้งที่ 14**

 ระหว่างวันที่ 5-8 มกราคม 2560 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยสโมสรนักศึกษาคณะสัตวแพทยศาสตร์ ได้จัดโครงการค่ายเส้นทางสู่สัตวแพทย์ หรือ Vet Camp ครั้งที่ 14 ขึ้น ณ คณะสัตวแพทยศาสตร์ มหาวิทยาลัยขอนแก่น โดยโครงการมีวัตถุประสงค์ต่างๆดังนี้ (1)เพื่อให้ผู้เข้าร่วมโครงการซึ่งเป็นนักเรียนชั้นมัธยมศึกษาตอนปลายจากทั่วประเทศ จำนวน 80 คน ได้รับความรู้ ความเข้าใจเกี่ยวกับการเรียนการสอน ได้รับข้อมูลที่เป็นประโยชน์ประกอบการตัดสินใจเลือกศึกษาต่อในระดับอุดมศึกษา (2)เพื่อให้ผู้เข้าร่วมโครงการได้รับข้อมูลเกี่ยวกับการทำงานของสัตวแพทย์ในสายงานแขนงต่างๆ และเป็นการเปิดโลกทัศน์และสร้างทัศนคติที่ดีต่อวิชาชีพสัตวแพทย์ (3)เพื่อส่งเสริมให้ผู้เข้าร่วมโครงการมีใจรักในวิชาชีพสัตวแพทย์ รวมทั้งตระหนักได้ถึงบทบาทและ
ความสำคัญของวิชาชีพการสัตวแพทย์ที่มีต่อสังคมไทย (4)เพื่อให้ผู้เข้าร่วมโครงการได้ความรู้และข้อมูลเบื้องต้นเกี่ยวกับการดูแลสัตว์เลี้ยงที่ถูกต้อง และสามารถนำไปใช้ประโยชน์ได้ในชีวิตจริง และ (5) เพื่อเผยแพร่และประชาสัมพันธ์คณะสัตวแพทยศาสตร์ มหาวิทยาลัยขอนแก่น ให้เป็นที่รู้จักแก่นักเรียน ผู้ปกครอง และบุคคลภายนอกมากยิ่งขึ้น โดยการจัดกิจกรรมในครั้งนี้มีผู้เข้าร่วมโครงการประกอบด้วย นักเรียนชั้นมัธยมศึกษาตอนปลาย จำนวน 80 คน และนักศึกษาคณะสัตวแพทยศาสตร์ ชั้นปีที่ 1-3 จำนวนทั้งสิ้น 330 คน

 โดยมีพิธีเปิดโครงการมีขึ้นในวันพฤหัสบดีที่ 5 มกราคม 2560 เวลา 08.30 น. ณ ห้องประชุมสุณีรัตน์ เอี่ยมละมัย ชั้น 2 อาคารเชิดชัย รัตนเศรษฐากุล โดยมี **รศ.น.สพ.ดร.ชูชาติ กมลเลิศ** คณบดีคณะสัตวแพทยศาสตร์ เป็นประธานในพิธีเปิดโครงการ และมี **ผศ.น.สพ.เสรี แข็งแอ** รองคณบดีฝ่ายพัฒนานักศึกษาและศิษย์เก่าสัมพันธ์ ให้เกียรติเข้าร่วมในพิธีเปิดโครงการฯ ส่วนพิธีปิดโครงการมีขึ้นในวันอาทิตย์ที่ 8 มกราคม 2560 เวลา 08.30 น. ณ ห้องประชุมสุณีรัตน์ เอี่ยมละมัย อาคารเชิดชัย รัตนเศรษฐากุล โดยมี **รศ.น.สพ.ดร.ชูชาติ กมลเลิศ** คณบดีคณะสัตวแพทยศาสตร์ เป็นประธานในพิธีเปิดโครงการ และมี **ผศ.น.สพ.เสรี แข็งแอ** รองคณบดีฝ่ายพัฒนานักศึกษาและศิษย์เก่าสัมพันธ์ **รศ.สพ.ญ.กัลยา เจือจันทร์** รองคณบดีฝ่ายวางแผนและประกันคุณภาพ และ **รศ.สพ.ญ.อารินี ชัดชวาลชลธีระ** อาจารย์ที่ปรึกษาโครงการ ให้เกียรติเข้าร่วมในพิธีปิดโครงการฯ

 เพื่อให้ผู้เข้าร่วมโครงการได้รับความรู้ ความเข้าใจเกี่ยวกับการเรียนการสอน ได้รับข้อมูลที่เป็นประโยชน์ประกอบการตัดสินใจเลือกศึกษาต่อในระดับอุดมศึกษา เพื่อให้ผู้เข้าร่วมโครงการได้รับข้อมูลเกี่ยวกับการทำงานของสัตวแพทย์ในสายงานแขนงต่างๆ และเป็นการเปิดโลกทัศน์และสร้างทัศนคติที่ดีต่อวิชาชีพสัตวแพทย์ เพื่อส่งเสริมให้ผู้เข้าร่วมโครงการมีใจรักในวิชาชีพสัตวแพทย์ รวมทั้งตระหนักได้ถึงบทบาทและ
ความสำคัญของวิชาชีพสัตวแพทย์ที่มีต่อสังคมไทย เพื่อให้ผู้เข้าร่วมโครงการได้ความรู้และข้อมูลเบื้องต้นเกี่ยวกับการดูแลสัตว์เลี้ยงที่ถูกต้อง และสามารถนำไปใช้ประโยชน์ได้ในชีวิตจริง และเพื่อเผยแพร่และประชาสัมพันธ์คณะสัตวแพทยศาสตร์ มหาวิทยาลัยขอนแก่น ให้เป็นที่รู้จักแก่นักเรียน ผู้ปกครอง และบุคคลภายนอกมากยิ่งขึ้น